A Gallup kutatása szerint Izland és Új-Zéland a világ két legbefogadóbb országa, ugyanezen a listán Magyarország Macedónia és Montenegró társaságában az utolsók között van, olvasható a Telegraph cikkében.

A sorrendet az alapján állították össze, hogy megkérdezték az adott ország lakosait, mit gondolnának arról, hogy egy bevándorló költözne a szomszédjukba, vagy házasodna össze az egyik rokonukkal.

Ez alapján jött ki, hogy Izland a legbefogadóbb Új-Zéland, Ruanda és Sierra Leone előtt, míg a 138-as lista végén a 136. Magyarország, majd jön Montenegró és Macedónia.

Az összes megkérdezett ötvennégy százaléka válaszolta amúgy, hogy jó dolog, ha bevándorlók élnek az országukban, felüknek nem lenne gondjuk azzal, ha egy bevándorló lenne a szomszédjuk, és negyvennégy százaléknak elfogadná, ha valamelyik rokonuk egy bevándorlóval kötne házasságot.

A fiatalokra és a nagyobb városokban élőkre mondható az, hogy befogadóbbak, állapította meg a közvéleménykutatás.